Álmosd Község Önkormányzata Képviselő-testületének

# 11/2016. (VIII. 24.) önkormányzati rendelete a helyi értékvédelemről

Az épített környezet alakításáról és védelméről szóló 1997. évi LXXVIII. törvény 62.§ (6) bekezdésében, 57.§ (3) bekezdésében kapott felhatalmazás alapján, az Alaptörvény 32. cikk (1) bekezdése a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában, az épített környezet alakításáról és védelméről szóló 1997. évi LXXVIII. törvény 6/A.§ (2) bekezdésében és a 29.§ (7) bekezdésében meghatározott feladatkörében eljárva a következőket rendeli el:

**I. Fejezet**

**Általános rendelkezések**

**1. A helyi értékvédelem célja, feladata**

**1. §** A helyi értékvédelem feladata

1. a helyi különleges oltalmat igénylő településszerkezeti, településképi, táji, építészeti, néprajzi, településtörténeti, régészeti, művészeti, műszaki-ipari, természeti, esztétikai szempontból védelemre érdemes védett értékek – körének számbavétele és meghatározása, nyilvántartása, dokumentálása, megőrzése, megőriztetése és a lakossággal való megismertetése,
2. a védett értékek károsodásának megelőzése, fenntartásuk, illetve megújulásuk elősegítése.

**2.§** A rendelet hatálya kiterjed az 1. mellékletben meghatározott védett értékekre.

**II. Fejezet**

**A helyi védettség alá helyezés, annak megszűnésének folyamata**

**2. A helyi védettség keletkezése és megszűnése**

**3. §**

1. A helyi védettség alá helyezésről, annak megszűnéséről a Képviselő-testület dönt.
2. A védettség megszüntetésére akkor kerülhet sor, ha
	1. a védetté nyilvánított helyi érték megsemmisül,
	2. a védett terület, illetve érték, a védelem alapját képező értékeit helyreállíthatatlanul elveszítette,
	3. a védelem tárgya a védelemmel összefüggő szakmai ismérveknek már nem felel meg,
	4. a védett érték magasabb (műemléki) védettséget kap.
3. A védettség megszüntetésére irányuló eljárásban a védetté nyilvánításra vonatkozó rendelkezéseket kell megfelelően alkalmazni.

**3. Az eljárás megindítása, menete**

**4. §**

1. A helyi védettség alá helyezést, annak megszüntetését bármely természetes vagy jogi személy, írásban a polgármesternél kezdeményezheti.
2. A kezdeményezésnek tartalmaznia kell
3. a védendő érték megnevezését, szükség esetén körülhatárolását,
4. pontos hely megjelölését (utca, házszám, helyrajzi szám, épület-, illetve telekrész, emelet ajtó),
5. a védendő érték rövid leírását (ha lehetséges, dokumentálását, pl. irodalom, fotók),
6. a kezdeményezés indoklását.
7. Amennyiben a kezdeményezés hiánypótlásra szorul, és azt az erre vonatkozó felhívás ellenére 15 munkanapon belül nem egészítik ki a kezdeményezés nem kerül megvizsgálásra, melyről a kezdeményezőt értesíteni kell.

**5. §**

1. A helyi védettség alá helyezési, illetve annak megszüntetésére irányuló eljárás
2. A helyi védettség elrendelésétől és megszüntetéséről értesíteni kell:
3. az ingatlan tulajdonosát, haszonélvezőjét, használóját,
4. a Kulturális Örökségvédelmi Hivatalt,
5. a Földhivatalt,
6. az építésügyi hatóságot,
7. az érdekelt közműveket,
8. a kezdeményezőt.
9. A használó értesítése a tulajdonos útján történik.
10. A helyi értékvédelemmel kapcsolatos eljárásban született döntésnek az ingatlan-nyilvántartásba történő bejegyzéséről vagy törléséről a jegyző gondoskodik, bejegyzés esetén a következő szöveggel: *„Álmosd Község Önkormányzata Képviselő-testületének …/2016.(….) önkormányzati rendelete alapján helyi védelem alá vont érték.*” A késedelmes bejegyzés, vagy annak elmaradása a védettség hatályát nem érinti.
11. A helyi védettség alá helyezett értékekről nyilvántartást kell vezetni. A nyilvántartást közzé kell tenni az önkormányzat honlapján, abba bárki betekinthet.
12. Ha egy helyi védettség alatt álló értéket műemléki védettség alá helyeznek, a műemléki védetté nyilvánítással egyidejűleg a helyi védelem megszűnik.

**III. Fejezet**

**A védett értékek karbantartása, felújítása, megőrzése**

**4. A védett értékekre vonatkozó településrendezési és építési előírások**

**6. §**

1. A helyi építési szabályzat településkép alakítására vonatkozó rendelkezésének illeszkedési és közterület-alakítási szabályait a helyi egyedi és területi védelem területein érvényre kell juttatni.
2. A védelemben részesített építmények korszerűsíthetők, (bővíthetők), funkciójuk megváltozhat, ezzel azonban védettségre okot adó értékeik nem csökkenthetők.
3. A védelem alatt álló értékek megőrzése érdekében – a hatályos építési jogszabályok keretei között – az első fokú építésügyi hatóság kötelezheti a tulajdonost (használót) a védett értéket éktelenítő idegen részek eltávolítására.
4. A helyi védelem alatt álló épület, illetve építmény bontására engedély csak a védelem feloldását követően adható ki.

**5. A helyileg védett értékek hasznosítására, fenntartására, átalakítására, bővítésére és bontására vonatkozó általános előírások**

**7. §**

1. A védett épületeket hagyományos építészeti tömegükben, tetőformájukban kell megtartani, érintetlenül hagyva az értéket képező homlokzati nyílásrendet és a nyílások osztását, megőrizve az eredeti homlokzati tagozatokat és a homlokzat egységes színezését.
2. A védett épület belső korszerűsítését, átalakítását, esetleg bővítését a védettség nem akadályozza, sőt, a védelem érdekében elő kell segíteni ezen épületek mai igényeknek megfelelő használatát. A belső átalakításokat az eredeti szerkezet és belső értékek tiszteletben tartásával kell megoldani.
3. A védett épületet úgy lehet bővíteni, hogy az eredeti épület tömegformája, homlokzati kialakítása, utcaképi szerepe ne változzon, illetve a legkisebb kárt szenvedje és a tervezett bővítés a régi épület formálásával, szerkezetével, anyaghasználatával összhangban legyen.
4. Védett épület bontására csak a teljes műszaki és erkölcsi avultság esetén kerülhet sor, ha a védelemben részesülő építészeti érték károsodása olyan mértékű, hogy a károsodás műszaki eszközökkel nem állítható helyre. A védett épület bontására csak a védettség megszüntetését követően kerülhet sor.
5. A védett épülettartozékot az épület elbontása után az új épületbe – felújítás, javítás után – vissza kell építeni.
6. A védett épületen/építményen semmilyen gépészeti berendezés, tetőfelépítmény, égéstermék-kivezető szerkezet közterületről is látható egysége és kivezetése a környezetébe nem illeszkedő, esetleg zavaró módon nem helyezhető el.
7. A védett épületen/építményen csak a látványt nem zavaró antenna, hírközlési egység helyezhető el. Amennyiben más műszaki megoldás nincs, a védett épületen/építményen legfeljebb egy távközlési berendezés (antenna, műholdvevő, kamera) helyezhető el.
8. A védett épületen/építményen klíma- vagy légtechnikai berendezés, új parapet fűtőberendezés egysége, látható módon semmilyen vezeték utcai homlokzaton nem helyezhető el.
9. A védett építmények eredeti külső megjelenését, ezen belül
	1. egészének és részleteinek külső geometriai formáit, részletképzését, valamint ezek rész- és befoglaló méreteit,
	2. eredeti anyaghatását egészében és részleteiben,
	3. az eredeti színezését, vagy ha ez nem ismert, a védett építmény jellegének és környezetének megfelelő színezést,
	4. eredeti épülettartozékait és felszereléseit

az e rendeletben foglaltak figyelembevételével kell megőrizni, illetve helyreállítani.

1. A Helyi védett épületen tetőtér beépítés, vagy emeletráépítés csak akkor alkalmazható, ha ezt az illeszkedés szabályai lehetővé teszik, és ha a homlokzati értékek megőrizhetőek.
2. Helyi védelem alatt álló szobor, szoborcsoport, emlékmű nem védett elemeinek esetleges cseréje, illetve hiányzó elemeinek pótlása során a védett elemeket
	1. a tömeghatás,
	2. a teljes magasság,
	3. a posztamens és a szobor magassági aránya,
	4. az anyaghasználat

szempontjából mértékadónak kell tekinteni.

1. A szobrok, emlékművek, kőkeresztek javítását, karbantartását szakképzett restaurátorral kell elvégeztetni. A helyi védett alkotásokat a szoborlapok tartalmazzák.

**IV. Fejezet**

**Fenntartás, a felújításhoz adható támogatás lehetősége**

**6. Védett értékek fenntartása, hasznosítása**

**8. §**

1. A védett értékek jó karbantartása, állapotuk megóvása a tulajdonos kötelezettsége. A tulajdonos kötelezettsége kiterjed a védelem alá helyezett érték minden alkotó elemére, és részletére, függetlenül attól, hogy azok a rendeltetésszerű használathoz szükségesek-e vagy sem.
2. A védett értékek megfelelő fenntartását és megőrzését a rendeltetésüknek megfelelő használattal is biztosítani kell.
3. Amennyiben a rendeltetéstől eltérő használat a védett érték állagának romlásához vezetne, úgy e használatot az jegyző korlátozza, illetve megtiltja.
4. A helyi védelem alatt álló érték fenntartási kötelezettségének a teljesítéséhez az önkormányzat pénzbeli támogatást nyújthat a tulajdonos részére, amennyiben azt a tulajdonos a munkavégzés előtt kéri.
5. Támogatásért csak a helyi védelem alá vont érték tulajdonosa folyamodhat és annak elnyerésére is csak ő jogosult.
6. A támogatási kérelmeket legkésőbb a naptári évet megelőző év szeptember hó 30. napjáig lehet benyújtani a Képviselő-testülethez. A határidő elmulasztása jogvesztő.
7. A támogatási kérelemhez csatolni kell az alábbiakat:
8. az ingatlan tulajdoni lapjának 30 napnál nem régebbi hiteles másolatát;
9. a tervdokumentációnak megfelelő terveket, az elvégezendő munka leírását;
10. fénykép-dokumentációt az építmény állapotáról, és/vagy a felújítandó homlokzat (ok)ról (min.5 fotó);
11. a megpályázott pénzösszeg megjelölését, felhasználásának tervezett módját és a munka elkészülésének határidejét;
12. a pályázó költségvállalási nyilatkozatát arról, hogy a támogatás elnyerése esetén a kapott összeget a pályázati feltételek szerint használja fel.
13. Az önkormányzati támogatás a védett érték megóvása, állagának megőrzése érdekében végzett munkák költségének legfeljebb 20 %-áig, maximum 500 000 Ft-ig terjedhet. Az ingatlanra eső Önkormányzati támogatás mértékét - az önkormányzati költségvetés keretei között – a Képviselő-testület állapítja meg.
14. A támogatás módját, mértékét, igénybevételének feltételeit a Képviselő-testület határozza meg és ezekről a nyertes pályázók és az Önkormányzat támogatási szerződést kötnek. A szerződés tartalmazza legalább a megítélt támogatás folyósításának módját, a felhasználás feltételeit, az elszámolás határidejét és az ellenőrzés szabályait.
15. A támogatás kifizetésére az elvégzett munkáról szóló eredeti számlák, és fényképek becsatolását követően kerülhet sor. Az elkészült munkát követő kifizetés előtt az Önkormányzat szakértő bevonását is kezdeményezheti, annak megállapításához, hogy a munka minősége megfelel-e.
16. Az önkormányzati támogatással felújított épület védettsége nem törölhető a támogatást követő 15 éven belül.

**7. A védett helyi értékek fenntartásának támogatását kizáró vagy csökkentő okok**

**9. §**

1. Nem adható támogatás olyan pályázónak, aki nem tudja igazolni az önkormányzati támogatáson felüli pénzügyi forrás rendelkezésre állását.
2. Nem adható támogatás a pályázat benyújtását megelőzően elkezdett építési és építés-előkészítő munkákhoz.
3. Nem adható támogatás azon épületre, mely 15 éven belül már támogatás nyert és a támogatási szerződésben megfogalmazott együttműködési kötelezettség még érvényben van.

**V. Fejezet**

**A helyi védett érték nyilvántartása és a közösséggel való megismertetése**

**9. Nyilvántartás és irányítás**

**10. §**

1. A helyi védelem alatt álló értékekről külön nyilvántartást kell vezetni.
2. A nyilvántartás az építészeti örökség helyi védelmének szakmai szabályairól szóló miniszteri rendeletben foglaltakon túl tartalmazza a védett érték:
	1. megnevezését,
	2. területhatárát (utca, tér, közterület),
	3. a tulajdonos, kezelő, használó nevét, címét,
	4. a védelem elrendelésére vonatkozó képviselőtestületi előterjesztés és döntés másolatát, *e)* térképmásolatot,
	5. a védett értéket érintő beavatkozások, hatósági intézkedések jegyzékét (iktatószámát).
3. A nyilvántartás céljára készült helyszínrajzot olyan méretarányban kell elkészíteni, hogy a helyi védelemmel kapcsolatos megállapítások az egyes telkekre, építési területekre és közterületekre egyértelműen értelmezhetőek legyenek.

**10. A védett értékek megjelölése**

**11. §**

* 1. A védettség tényét az Önkormányzat a környezethez igazodó, a védettség tényét és okát, valamint a védettséggel összefüggő egyéb információt tartalmazó táblával megjelölheti.
	2. A tulajdonos (használó) a tábla elhelyezését és fenntartását tűrni köteles.

**VI. Fejezet**

 **Záró rendelkezések**

**12. §** E rendelet 2016. augusztus 26. napján lép hatályba.

……………………… …………………….

 polgármester jegyző

A rendeletet a helyben szokásos módon kihirdettem: 2016. augusztus 25.

…………………………

 jegyző

A 11/2016.(VIII.25.) önkormányzati rendelet melléklete

**Helyi védett értékek:**

* + 1. Táncsics Mihály u 6. alatti görög katolikus templom
		2. Táncsics Mihály u 4. alatti régi iskola épülete